RML ประกาศ “โซลเอาท์” The Lofts Silom สวนกระแสโควิด คาดโอนเสร็จ พ.ค.นี้
RML ประกาศปิดการขายคอนโดลักซ์ชัวรี่ The Lofts Silom สวนกระแสโควิด-19 หลังอัดแคมเปญกระตุ้นยอดขายต่อเนื่อง
5 พ.ค. 2564

นายกรณ์ ณรงค์เดช ประธานเจ้าหน้าที่บริหาร บริษัท ไรมอน แลนด์ จำกัด (มหาชน) หรือ RML ผู้นำอสังหาริมทรัพย์ระดับลักซ์ชัวรี่ เปิดเผยว่า บริษัทฯ ประสบความสำเร็จจากการปิดการขายโครงการ คอนโดมิเนียมลักซ์ชัวรี่ The Lofts Silom บนทำเลสีลม-สาทร ซึ่งสามารถส่งมอบห้องพักอาศัยให้ลูกค้าและคาดว่าจะสามารถทยอยโอนกรรมสิทธิ์ได้ครบ 100% ในเดือนพฤษภาคม 2564 โดยปัจจุบันที่มียอดโอนกรรมสิทธิ์แล้วประมาณ 95% จากจำนวนห้องพักอาศัยทั้งสิ้นจำนวน 268 ยูนิต มูลค่าโครงการรวม 3,500 ล้านบาท
ทั้งนี้ถือเป็นการสร้างยอดขายแบบสวนกระแสตลาดที่มีความผันผวนสูง ท่ามกลางสถานการณ์การแพร่ระบาดของโควิด-19 จากการประเมินความสำเร็จที่เกิดขึ้น มาจากการที่บริษัทรีแบรนด์ ยกระดับภาพลักษณ์ให้เข้าถึงง่าย ทันสมัย สอดรับกับการปรับวิสัยทัศน์ใหม่ของไรมอน แลนด์ ที่ต้องการขยายกลุ่มเป้าหมายให้เข้าถึงสไตล์คนรุ่นใหม่ และทุกเจเนอเรชั่นที่มีกำลังซื้อของตลาดระดับบน
อีกทั้งบริษัทเน้นขายแบบ Seamless ในทุกช่องทาง โดยเฉพาะอย่างยิ่งผ่านช่องทาง Online ด้วยกลยุทธ O2O (Online to Offline) เพื่อให้ลูกค้าทั้งใน และต่างประเทศสามารถรับชมโครงการระดับลักซ์ชัวรี่ผ่านระบบ Online ก่อนตัดสินใจเข้าชมโครงการจริง เพื่อกระตุ้นความต้องการซื้อและเข้าถึงลูกค้าโดยตรง
ประกอบกับการวางแผนส่งเสริมการขาย ด้วยการจัดโปรโมชั่นราคาพิเศษ ตั้งแต่ช่วงปลายปี 2563 ในแคมเปญ Miracle 9 และล่าสุดเมื่อเดือนกุมภาพันธ์ 2564 ที่ผ่านมา จัดแคมเปญ “Final Call Last Units” ของโครงการ The Lofts Silom ซึ่งได้รับกระแสตอบรับที่ดี ส่งผลให้บริษัทสามารถขายโครงการต่างๆ ได้มากกว่า 100 ห้อง  คิดเป็นมูลค่ากว่า 2,000 ล้านบาท แม้ในสภาวะการตลาดที่ไม่เอื้ออำนวย
เตรียมเดินหน้าลุยต่อโครงการ ดิ เอสเทลล์ พร้อมพงษ์ (The Estelle Phrom Phong)  คอนโดมิเนียม High-rise ระดับลักซ์ชัวรี่หนึ่งเดียวบนทำเลศักยภาพใจกลางเมืองย่านพร้อมพงษ์ ซึ่งเป็นโครงการร่วมทุนกับ TOKYO TATEMONO บริษัทชั้นนำจากประเทศญี่ปุ่น บนสุขุมวิท 26 ท่ามกลางสังคมคุณภาพ (Exclusive Community) พร้อมสิ่งอำนวยความสะดวกครบครัน ตอบโจทย์ไลฟ์สไตล์คนเมืองอย่างแท้จริง อาทิ คอนเซียร์จ เซอร์วิส (Concierge Services) ไว้คอยบริการตลอด 24 ชั่วโมง,
Supercar Parking, ห้องพักรับรองแขกผู้มาเยี่ยมเยือน (Guest Room), สระว่ายน้ำลอยตัว (Flotation Pool) ที่ได้รับแรงบันดาลใจมาจากทะเล Dead Sea, ออนเซ็น, ห้องจัดเลี้ยงส่วนตัว, ห้องประชุม,ฟิตเนส, สระว่ายน้ำ และลิฟท์ส่วนตัว สำหรับยูนิตพิเศษ รายล้อมด้วย Lifestyle Hub ระดับเวิลด์คลาสอย่าง The EM District, ทองหล่อ-เอกมัย
และเทตต์ สาทร ทเวลฟ์ (TAIT Sathorn 12) คอนโดมิเนียม High-rise ระดับลักซ์ชัวรี่ บนทำเลศักยภาพใจกลางย่านธุรกิจสำคัญ (Central Business District) ในย่านสาทร ภายใต้แนวคิด ‘Live The Best Of Sathorn Life’ ในราคาเริ่มต้นเพียง 8.88 ล้านบาท โดดเด่นด้วยการดีไซน์ที่ทันสมัยในรูปแบบ Iconic Slope ตกแต่งด้วยกระจก Double-Glazed with Full Height Curtain Wall และกระจกแบบ Insulated มี Air Gap ตรงกลาง ช่วยกันความร้อนและเสียงรบกวนจากด้านนอก
เพื่อความสบาย และความเป็นส่วนตัวสูงสุด มาพร้อมกับสวนพักผ่อน Rooftop ระเบียงส่วนตัว, พื้นที่ส่วนกลางลอยฟ้าถึง 6 ชั้น รวมกว่า 2,000 ตร.ม. และสิ่งอำนวยความสะดวกครบครัน อาทิ Sky Lounge, Amphitheater, Sky Gym, Sky Dining, Sky Pavilion, Sky Pool &amp; Jacuzzi, Sky Garden Units เป็นต้น
“การพัฒนาคอนโดมิเนียมที่ตอบโจทย์ความต้องการของลูกค้า ตั้งแต่การพิจารณาทำเลที่มีศักยภาพในการพัฒนาโครงการ การออกแบบดีไซน์โครงการให้มีจุดเด่น มีฟังก์ชั่น และสิ่งอำนวยความสะดวก ที่ตอบสนองความต้องการใช้งานจริง จนทำให้ลูกค้าเกิดความรู้สึกเชื่อมั่น และมั่นใจในแบรนด์ สิ่งเหล่านี้นับเป็นหัวใจสำคัญของการพัฒนาโครงการ ที่ไรมอน แลนด์ให้ความสำคัญมาโดยตลอด นอกจากนี้ การส่งมอบโครงการที่มีคุณภาพได้ตรงเวลาเป็นสิ่งสำคัญเช่นเดียวกัน ที่จะส่งผลให้แบรนด์ของไรมอน แลนด์ได้รับความไว้วางใจจากลูกค้าทุกกลุ่มที่มีกำลังซื้ออย่างต่อเนื่องและยั่งยืน” นายกรณ์ กล่าว